ออฟ คู่กัด มายด์ รวยนะคะรู้ยัง รัก 4 รูปแบบ หอนี้ชะนีแจ่ม
สนุกชวนลุ้นไปกับเรื่องรัก 4 รูปแบบที่แอบมาอยู่ในหอเดียวกัน ที่ตอนนี้เดินทางมาถึงเรื่องที่ 3 กับซีรีส์ หอนี้ชะนีแจ่ม Girl Next Room จาก จีเอ็มเอ็มทีวี โครงเรื่องจากนิยายขายดี โดย เจ้าหญิงผู้เลอโฉม มิลค์พลัส ปุยฝ้าย Hideko Sunshine สำนักพิมพ์แจ่มใสเรื่องราวของหอพักแจ่มจันทร์ บริหารงานโดยป้าสุดเขี้ยวอย่าง ป้าแจ่ม (รับบทโดย ท็อป–ดารณีนุช) และลูกชายสุด Cute น้องสกาย (รับบทโดย นีโอ–ตรัย) เป็นหอพักสตรีที่ได้รับความนิยมของหญิงสาวชาวมหาวิทยาลัยแม้จะมีกฎเหล็กห้ามผู้ชายเข้ามาในหอนี้เด็ดขาดและมีข้อห้ามกระจุกกระจิกต่างๆ มากมายแต่ก็มีปัญหาอยู่ดีจากเกิร์ลกรุ๊ปที่เข้ามาพัก>> อ่านเรื่องย่อนิยายทุกเรื่อง คลิกที่นี่ <<ประกอบด้วย ซันเด (รับบทโดย มุก–วรนิษฐ์) จากเรื่อง Motor bike baby วินนี้ดีต่อใจ มีมี่ (รับบทโดย เจมี่–จุฑาพิชญ์) จากเรื่อง Midnight Fantasy สถานีขี้เซา และ ดัชเชส (รับบทโดย มายด์–ลภัสลัล) จากเรื่อง Richy Rich รวยนะคะ รู้ยัง และปิดท้ายด้วยเรื่องของ วิว วิวาห์ (รับบทโดย จีจี้–สโรชา) จากเรื่อง Security Love ยามหล่อบอกต่อว่ารัก ได้นักแสดงวัยรุ่นสุดฮอต ทอย–ปฐมพงศ์ สิงโต–ปราชญา ออฟ–จุมพล เก้า–จิรายุ มาจับคู่ลงจอซึ่งเรื่อง Richy Rich รวยนะคะ รู้ยัง เริ่ม วันอาทิตย์ที่ 17 พ.ค.นี้ เป็นเรื่องของสาวไฮโซทายาทกิจการโรงงานน้ำเต้าหู้ซอยโกลด์ สวย รวย เว่อร์ เธอใส่เสื้อผ้าเข้าทีม 7 วัน 7 สีน่ะสิเอ้อ แต่มีความลับที่ให้ใครรู้ไม่ได้ นั่นก็คืออดีตของเธอก่อนจะมีชื่อสุดเว่อร์ว่าดัชเชส เธอมีชื่อว่า แดงเล็ก แซ่หยาง อีเด็กบ้านจนขายน้ำเต้าหู้อยู่ท้ายซอย และความซวยของเธอก็ดันไปหลุดความลับให้กับ กระทิง (รับบทโดย ออฟ–จุมพล) หนุ่มวิศวะสุดหื่นบ้ากามและแน่นอนไม่เก็บความลับอยู่แล้ว กระทิง ใช้โอกาสนี้ไถตังค์และเอาเปรียบดัชเชส จะลงเอยกันอย่างไร ทั้งคู่จะฟาดฟันกันขนาดไหนและความลับจะแตกหรือไม่ ติดตามชมหอนี้ชะนีแจ่ม Girl Next Room ทุกวันอาทิตย์ เวลา20.30 น. ทางช่อง GMM25 และ 22.30 น. บน LINE TV.
สนุกชวนลุ้นไปกับเรื่องรัก 4 รูปแบบที่แอบมาอยู่ในหอเดียวกัน ที่ตอนนี้เดินทางมาถึงเรื่องที่ 3 กับซีรีส์ หอนี้ชะนีแจ่ม Girl Next Room จาก จีเอ็มเอ็มทีวี
หอนี้ชะนีแจ่ม Girl Next Room,มายด์ ลภัสลัล,นีโอ ตรัย,ออฟ จุมพล อุลกิตติพร,GMM25,นิยาย,ข่าววันนี้,ละคร